
SECRETAR GENERAL UAT
NR.    7398   /24.11.2022
                 PROCES  VERBAL
     privind sinteza dezbaterilor ședinței ordinare a 
     Consiliului Local Căzănești din 24.11.2022

       Încheiat astăzi, 24.11.2022, în cadrul şedinţei ordinare,  a Consiliului Local al oraşului Căzăneşti convocată începând cu ora 14.00 în sala de ședințe din incinta Serviciului Public Comunitar Local de Evidență a Persoanelor Căzănești, Aleea Parcului nr.4.
     Proiectul ordinii de zi este cuprins în  Dispoziţia de convocare nr.431 / 17.11.2022
    I.Aprobarea procesului verbal nr.6701/27.10.2022 privind sinteza dezbaterilor ședinței               ordinare a Consiliului Local Căzănești din data de 27.10.2022
    II.Aprobarea procesului verbal nr.7009/09.11.2022 privind sinteza dezbaterilor ședinței               extraordinare a Consiliului Local Căzănești convocat de îndată în data de 09.11.2022
 III.Discutarea și aprobarea următoarelor :
1.PROIECT DE HOTĂRÂRE nr.92 din 14.11.2022 privind aprobarea rectificării bugetului de venituri și cheltuieli,pe anul 2022;
              Inițiator – Primarul orașului Căzănești
          Comisia de specialitate căreia i-a fost trimis spre avizare proiectul de hotărâre-         
 Comisia pentru prognoză și programe de dezvoltare economică,activități economico-financiare,investiții, organizare și funcționare a serviciilor publice de interes local,realizarea lucrărilor publice      
2.PROIECT DE HOTĂRÂRE nr. nr.93 din 17.11.2022 pentru aprobarea Studiului de fezabilitate și a principalilor indicatori tehnico-economici pentru obiectivul de investiție„Extindere sistem de iluminat public”  ;
              Inițiator – Primarul orașului Căzănești
           Comisiile de specialitate cărora le-a fost trimis spre avizare proiectul de hotărâre-
              Comisia pentru amenajarea teritoriului,urbanism,administrarea domeniului public și privat,patrimoniu,agricultură și protecția mediului înconjurător,fonduri europene,IT-comunicare online
         Comisia pentru pentru prognoză și programe de dezvoltare economică,activități economico-financiare,investiții, organizare și funcționare a serviciilor publice de interes local,realizarea lucrărilor publice      
3.PROIECT DE HOTĂRÂRE nr.94 din 17.11.2022 privind aprobarea tipului de suport alimentar acordat preșcolarilor și elevilor din cadrul Școlii Profesionale Căzănești în anul școlar 2022-2023;
              Inițiator – Primarul orașului Căzănești
   Comisia de specialitate căruia i-a fost trimis spre avizare proiectul de hotărâre-
     Comisia pentru prognoză și programe de dezvoltare economică,activități economico-
     financiare,investiții, organizare și funcționare a serviciilor publice de interes local,realizarea lucrărilor publice            
4.PROIECT DE HOTĂRÂRE nr.95 din 17.11.2022 privind constituirea comisiei de evaluare a ofertelor în vederea atribuirii contractului de prestări servicii,din anul 2022,din cadrul Programului-pilot de acordare a pachetului alimentar ce se va acorda preșcolarilor și elevilor Școlii Profesionale Căzănești ,în anul 2022-2023
               Inițiator – Primarul orașului Căzănești
   Comisiile de specialitate cărora le-a fost trimis spre avizare proiectul de hotărâre-
Comisia pentru prognoză și programe de dezvoltare economică,activități economico-
   financiare,investiții, organizare și funcționare a serviciilor publice de interes local,realizarea lucrărilor publice
  Comisia pentru muncă și protecție socială,învățământ,activități social-culturale,sport,sănătate.familie și protecția copilului,respectarea drepturilor cetățenilor
5.Întrebări.Interpelări.
6.DIVERSE
     Sunt prezenţi membrii Consiliului Local : 
       BĂETU ELENA - preşedinte de şedinţă                                              
      ANDRONACHE RODICA VIORICA                                                           DRĂGOI OCTAVIAN
       MOISE VICTOR                                                                                         MELEACĂ VASILE
      MOICEANU ALEXANDRU                                                                          IGNAT GEORGETA
      DIMA AUREL                                                                                            GRIGORESCU ADRIAN
      MIHALCEA IONEL ADRIAN                                                                                   
      ANGHEL DĂNUȚ
Ședința este înregistrată.        
La ședință mai participă ,Primarul orașului Căzănești,dl.Stelian Traian,dl.Chiriță Nicolae consilierul personal al primarului,funcționari din cadrul aparatului de specialitate al primarului.Este invitată dna.profesor Pană Mihaela director al Școli Profesionale Căzănești.
 În locul secretarului general,participă la ședință prin delegare de atribuții,dl.Barbu Anastase,consilier juridic.
   Preşedintele de şedinţă ,dna.consilier local Băetu Elena ,declară deschise lucrările şedinţei.Ședința este legal constituită , fiind prezenți  11 consilieri locali .Lipsesc dna.consilier local Dima Nicoleta și dl.consilier Vlad Adrian
  Președintele de ședință prezintă și supune spre aprobare proiectul ordinii de zi .
          Se aprobă cu 11 voturi „pentru”- unanimitatea consilierilor prezenți
Președintele de ședință anunță suplimentarea ordinii de zi cu două proiecte de hotărâre-
Proiect de hotărâre nr.96 din 23.11.2022 privind împuternicirea domnului/doamnei________
reprezentant legal al UAT Oraș Căzănești să voteze în Adunarea Generală a Asociației de Dezvoltare Intercomunitară„ECOO 2009” documentele necesare în vederea implementării proiectului „Extindere colectare separată a deșeurilor municipale”
Proiect de hotărâre nr.97 din 23.11.2022 privind împuternicirea domnului/doamnei________
reprezentant legal al UAT Oraș Căzănești să voteze în Adunarea Generală a Asociației de Dezvoltare Intercomunitară„ECOO 2009” documentele necesare în vederea implementării proiectului „Investiții prevăzute prin PJGD:Stație de sortare pentru deșeurile reciclabile colectate separat,Stație de tratare mecano-biologică (TMB), Stație compostare închisă pentru biodeșeuri colectate separat,reabilitarea stației de sortare Țăndărei,modernizare stații transfer ( Fetești,Urziceni),construire stații noi de transfer
dl.consilier local Meleacă Vasile anunță că nu va participa la vot pentru proiectul de hotărâre înscris la punctul (3 )al ordinii de zi „PROIECT DE HOTĂRÂRE nr.94 din 17.11.2022 privind aprobarea tipului de suport alimentar acordat preșcolarilor și elevilor din cadrul Școlii Profesionale Căzănești în anul școlar 2022-2023;”,pentru a evita situația conflictului de interese, în calitate de administrator al unei societăți comerciale cu profil de alimentație publică.
Se consemnează că , în acest caz, cvorumul va fi de 10 consilieri.
Sunt informați membrii consiliului că s-au introdus 2 amendamente , unul pentru Proiectul de hotărâre privind rectificarea bugetului de venituri și cheltuieli și celălalt pentru proiectul de hotărâre nr.95 privind constituirea comisiei de evaluare a ofertelor.
dl.primar, precizează că amendamentul este inițiat de către dna.consilier local Băetu Elena, care a hotărât ca din comisia de evaluare a ofertelor să facă parte ,pe lângă dna.Păun Rada, dna.Nițu Rodica și reprezentantul școlii, dl.administrator, și dna.viceprimar Andronache Viorica și dl.Faitaș Ionuț,expert local cu problemele romilor în cadrul Compartimentului de Asistență Socială.
Dna.consilier local Băetu Elena, motivează că dânsa a dorit ca și alte persoane să facă parte din comisie , nu numai funcționarii din cadrul Compartimentului de achiziții publice ,ca și până acum.
Se supune la vot ordinea de zi cu cele 2 amendamente.
Voturi „pentru” – 11 voturi,unanimitatea consilierilor prezenți.
 (I) Aprobarea procesului verbal nr.6701 al ședinței ordinare a Consiliului Local Căzănești din data de 27.10.2022
Nu sunt consemnate completări sau nelămuriri cu privire la procesul verbal din ședința anterioară.
Președintele de ședință supune la vot.
Voturi„pentru” – 11 ”- unanimitatea consilierilor prezenți.
(II) Aprobarea procesului verbal nr.7009 al ședinței extraordinare a Consiliului Local Căzănești convocat de îndată în data de 09.11.2022
Nu sunt consemnate completări sau nelămuriri cu privire la procesul verbal din ședința anterioară.
Președintele de ședință supune la vot.
Voturi„pentru” – 11 ”- unanimitatea consilierilor prezenți.
III.( 1 ) – PROIECT DE HOTĂRÂRE nr.92 din 14.11.2022 privind aprobarea rectificării bugetului de venituri și cheltuieli,pe anul 2022;
[bookmark: _GoBack]Explică dna. Stroe Ana , șef Birou CSITL ,sumele defalcate din TVA pentru finanțarea cheltuielilor descentralizate se diminuează cu suma de 95 000 lei ,cheltuielile pentru Învățământ,cap.65-suport alimentar se diminuează cu 95 000 lei,modificarea având drept cauză faptul că nu a fost transmisă adresa ANAF pentru suma de 95 000 lei,pachet alimentar, repartizată pentru Căzănești conform HG nr.1362/09.11.2022,aceasta urmând a fi emisă la o dată ulterioară.
dl.primar, specifică faptul că va rămâne transformatorul și se face altul pentru noul dispensar.
Președintele de ședință supune la vot.
Voturi „pentru” – 11 voturi- unanimitatea consilierilor prezenți
 (2)PROIECT DE HOTĂRÂRE  nr.93 din 17.11.2022 pentru aprobarea Studiului de fezabilitate și a principalilor indicatori tehnico-economici pentru obiectivul de investiție„Extindere sistem de iluminat public”  ;
 dl.primar prezintă membrilor consiliului pe dnii.proiectanți prezenți în sala de ședințe pentru a oferi explicațiile necesare.
dl.proiectant , explică faptul că se dorește extinderea sistemului de iluminat public pe str.Apusului ,Teiului și completare pentru Intrarea Ghilea Anatol.Pentru străzile Apusului și Teiului se construiește linie de iluminat nouă pe stâlpi de beton armat,ceea ce ar constitui un avantaj,deoarece se permite extinderea în viitor a  iluminatului public pentru consumatorii care nu sunt racordați acum,pentru o viitoare investiție.
Dna.consilier local Băetu Elena, întreabă dacă există și scenariul 1,deoarece pe documentația primită scrie scenariul 2.
Continuă explicațiile dl.proiectant,precizând că s-a luat în calcul 2 variante, scenariul 2 implicând costuri mai mici, deoarece se montează cablu aerian, varianta 1 implicând montarea cablului subteran,soluție care este mai scumpă.
dl.consilier local Anghel Dănuț, dorește să știe dacă în afară de această extindere, administrația locală intenționează să investească în iluminat public și pentru alte zone.
Răspunde dl.primar, că deocamdată aceste străzi și Intrarea Ghilea Anatol este singura investiție, pentru str. Depozitului se intenționează iluminat cu stâlpi cu panouri fotovoltaice , după finalizarea asfaltării.
dl.consilier local Anghel Dănuț, spune că era bine acum să se facă o astfel de investiție.
dl.primar, afirmă că str.Depozitului are iluminare pentru tot ce este construit.
Nu mai sunt consemnate întrebări
Voturi „pentru” – 11 voturi- unanimitatea consilierilor prezenți            
 (3) PROIECT DE HOTĂRÂRE nr.94 din 17.11.2022 privind aprobarea tipului de suport alimentar acordat preșcolarilor și elevilor din cadrul Școlii Profesionale Căzănești în anul școlar 2022-2023;
dl.primar, informează consiliul local cu privire la faptul că s-a stabilit în Consiliul de Administrație al Școlii Profesionale Căzănești că pachetul alimentar va fi sub formă de sendviș.
Dna.Pană Mihaela,director al Școlii Profesionale, detaliază,specificând că pentru masă caldă era necesar un spațiu adecvat, personal specializat,de aceea s-a stabilit ca pachetul alimentar să fie sub forma unui sendviș.Adaugă dna.director că s-au luat în calcul mai multe variante, sunt și 2 elevi de altă confesiune și există opțiunea pentru sendviș fără carne de porc.Consideră că frecvența la cursuri s-a îmbunătățit datorită acestui pachet alimentar.
dl.consilier local Anghel Dănuț, este de părere că sendvișul diferă de la un comerciant la altul și comerciantul trebuie să se încadreze într-un anumit preț.Consideră că era mai bine dacă se discuta și cu Comitetul de părinți,să se expună ofertele și nu neapărat să fie luat prețul cel mai mic.
dl.consilier local Meleacă Vasile, precizează că trebuie să se țină cont de ceea ce furnizează prestatorul, și să se specifice în contract o clauză că acesta se poate rezilia unilateral.Prestatorul să vină cu produsele, cu documente de provenință.
Se adresează dnei.director, precizând că trebuie să fie foarte drastică, să fixeze o clauză de reziliere unilaterală a contractului .
dl.consilier local Anghel Dănuț, spune că ar plăti dumnealui câteva sendvișuri de la diferiți comercianți pentru a se realiza o comparație.
Se supune la vot.
Voturi„pentru” –10 voturi – dl.consilier local Meleacă Vasile nu participă la vot pentru a evita situația conflictului de interese. 
(4) PROIECT DE HOTĂRÂRE nr.95 din 17.11.2022 privind constituirea comisiei de evaluare a ofertelor în vederea atribuirii contractului de prestări servicii,din anul 2022,din cadrul Programului-pilot de acordare a pachetului alimentar ce se va acorda preșcolarilor și elevilor Școlii Profesionale Căzănești ,în anul 2022-2023 ;
Dna.viceprimar și consilier local Andronache Viorica,se adresează dnei.consilier Băetu Elena în legătură cu amendamentul, dorind să știe de ce a fost și dânsa propusă pentru comisia de evaluare a ofertelor.
Dna.consilier local Băetu Elena, informează că a dorit să știe și alte persoane cum funcționează o astfel de comisie ,să nu fie numai doamnele de la compartimentul achiziții,să se mai obișnuiască și alte persoane.
Dna.viceprimar, afirmă că se va abține de la votul acestui amendament, deoarece era necesar să fie informată.
Se supune la vot amendamentul inițiat de dna.consilier local Băetu Elena.
Voturi„pentru” – 8
            „împotrivă” – 0
            	„abțineri” – 3 –dnii.consilieri locali Moiceanu Alexandru și Moise Victor
                                          Dna.consilier local și viceprimar, Andronache Viorica
Se supune la vot proiectul de hotărâre,fără amendament.
Voturi „pentru„ 10
             „împotrivă” – 0
            „abțineri” – 1 , dl.consilier local Moiceanu Alexandru
   Se supune la vot proiectul de hotărâre cu amendamentul.     
Rezultatul votului – 9 voturi „pentru”
                                 0 voturi„împotrivă„
                                 - 2 voturi „abținere” – dnii.consilieri locali Moiceanu Alexandru
                                                                          și Moise Victor
 Proiectele introduse suplimentar pe ordinea de zi.
Proiect de hotărâre nr.96 din 23.11.2022 privind împuternicirea domnului/doamnei________
reprezentant legal al UAT Oraș Căzănești să voteze în Adunarea Generală a Asociației de Dezvoltare Intercomunitară„ECOO 2009” documentele necesare în vederea implementării proiectului „Extindere colectare separată a deșeurilor municipale”
Președintele de ședință,dna.consilier local Băetu Elena solicită propuneri.
dl.consilier local Mihalcea Adrian ,propune de dl.primar.
dna.consilier local Băetu Elena, propune tot pe dl.primar.
Supune la vot
Voturi „pentru” – 11 voturi- unanimitatea consilierilor prezenți
Proiect de hotărâre nr.97 din 23.11.2022 privind împuternicirea domnului/doamnei________
reprezentant legal al UAT Oraș Căzănești să voteze în Adunarea Generală a Asociației de Dezvoltare Intercomunitară„ECOO 2009” documentele necesare în vederea implementării proiectului „Investiții prevăzute prin PJGD:Stație de sortare pentru deșeurile reciclabile colectate separat,Stație de tratare mecano-biologică (TMB), Stație compostare închisă pentru biodeșeuri colectate separat,reabilitarea stației de sortare Țăndărei,modernizare stații transfer ( Fetești,Urziceni),construire stații noi de transfer
Propuneri.
dl.consilier local Anghel Dănuț propune pe dl.primar
Voturi „pentru” – 11 voturi- unanimitatea consilierilor prezenți
6.Diverse-
dl.primar informează membrii consiliului despre Proiectul de hotărâre privind stabilirea impozitelor pentru autovehiculele cu masa mai mare sau egală cu 12 tone, aflat în dezbatere publică
dna.prof.Pană Mihaela, director Școală Profesională Căzănești, este invitată să prezinte Raportul de evaluare internă a calității educației pentru anul 2021.
Dna.director, precizează că acest raport a fost întocmit de către comisia de evaluare internă a calității educației din care face parte și dl.consilier local Anghel Dănuț ,desemnat ca reprezentant din partea autorității locale.dna.prof. enumeră dificultățile întâmpinate pe parcursul anului 2021 ,dar și rezultatele obținute în procesul de învățământ.Școala Profesională a funcționat în anul 2021 cu un efectiv de 333 de elevi,împărțiți în 4 grupe de grădiniță și 15 clase ,din care 7 clase învățământ primar, 7 clase învățământ gimnazial și o clasă profesională.Dintre greutățile întâmpinate : lipsa de comunicare familie-școală ,prezentă în special în relațiile școlii cu familiile de etnie romă,dificultatea de a menține cadrele didactice în școala Căzănești având în vedere problemele de comportament ale elevilor care îngreunează procesul de predare.Solicită spirjinul primăriei pentru achiziția ,prin licitație a unei firme de pază,motivând faptul că din cadrul școlii nu sunt persoane cu specializare achiziții publice.
dl.primar, răspunde că școala se poate bucura ,în acest caz de sprijinul Compartimentului achiziții publice, dar, primăria nu poate desfășura licitația în locul instituției de învățământ deoarece școala este ordonator terțiar de credite,colegii dnei,director pot veni în primărie și vor fi ajutați . 
dna.viceprimar și consilier local Andronache Viorica, invită membrii consiliului la evenimentul ce se va desfășura pe data de 30 noiembrie 2022, cu prilejul sărbătoririi Zilei Naționale a României.
Președintele de ședință mulțumește dnei.director Pană Mihaela ,iar dna.viceprimar consideră că dna.director a Școli Profesionale trebuie să fie prezentă în toate ședințele consiliului local unde se dezbat proiecte de hotărâre ce au legătură cu instituția de învățământ.
b. dl.primar prezintă solicitarea locuitorilor din zona str.Depozitului,Intrarea Fermei,Intrarea Asociației, solicitare depusă în atenția Consiliului Local Căzănești ,de către dna.Țîru Didina, înregistrată cu nr. 7059 din 14.11.2022. Cetățenii din zona menționată doresc inițierea unui proiect de hotărâre prin care să se diminueze impozitul datorat bugetului local, ținându-se cont de lipsa utilităților din zonă ,respectiv asfalt, alimentare cu apă și canalizare, utilități de care beneficiază cetățenii din alte zone ale localității.
dl.primar, specifică faptul că asfaltarea pentru străzile Depozitului,Intrarea Fermei și Intrarea Asociației ,se va realiza prin Programul de investiții „Anghel Saligny”, documentația este depusă.În ceea ce privește diminuarea impozitului, străzile menționate se află în zona D a localității ,unde impozitul pe clădiri și terenuri este mai mic.
dl.primar,precizează că pentru str.Eternității și intrările din străzile Iliescu și Florilor a discutat cu S.C.Raja ,lucrările costă foarte mult pentru câteva case situate în aceste zone.
Dna.consilier local Băetu Elena, spune că aceste persoane care nu beneficiază de canalizare ,nu vor plăti.
dl.consilier local Meleacă Vasile ,consideră că  familiile care nu vor avea canalizare vor fi nevoite să-și construiască fose septice care implică un cost mai mare decât canalizarea.
c.dl.primar, informează membrii consiliului că a început distribuirea contractelor de sponsorizare către agenții economici, sponsorizare care va fi utilizată pentru toate sărbătorile ce vor fi pe parcursul anului 2023.
O altă informare a dlui.primar ,face referire la posibilitatea unei finanțări prin Grupul de Acțiune Locală Ialomița Centrală, o sumă de 20 000 euro,sumă ce ar putea fi folosită pentru construirea unei stații fotovoltaice în scopul alimentării cu energie a clădirii S.P.C.L.E.P.Căzănești.
Dna.consilier local Băetu Elena, dorește să clarifice problema semnăturii dlui.consilier juridic Barbu Anastase ,pe documentele emise de autoritățile locale, în locul secretarului general.
dl.primar răspunde că dl.consilier juridic are atribuții de secretar general prin dispoziție.
Dna.consilier local Băetu Elena ,solicită să i se transmită dispoziția la care face referire dl.primar.
dl.primar, precizează că dânsul a solicitat dlui consilier juridic dispoziția .
dna.consilier local Băetu Elena, specifică faptul că în perioada în care secretarul general a fost suspendat din funcția publică ,dl.consilier juridic avea dreptul să semneze în locul secretarului general,dar în situația actuală, era necesar să se emită o dispoziție prin care consilierul juridic să aibă atribuții de secretar general pentru o perioadă de 6 luni.
Afirmă dna.consilier local că va merge la Instituția Prefectului pentru a solicita lămuriri.Consideră că este ilegal.
dl.primar, răspunde că a mers la secretarul general al Instituției Prefectului Ialomița și la persoana care verifică legalitatea actelor administrative.Răspunsul oferit a fost relativ.
dl.consilier juridic, precizează că a înțeles din răspunsul oferit de Instituția Prefectului că atunci când un funcționar public de conducere lipsește mai mult de 30 de zile,se face suspendarea din funcția publică.Precizează că dumnealui nu va accepta atribuții de secretar general.
  
Președintele de ședință constată că nu mai sunt probleme de discutat și declară închise lucrările ședinței.

Drept pentru care s-a încheiat prezentul proces verbal într-un singur exemplar. 

   
   PREŞEDINTE DE ŞEDINŢĂ                                                                SECRETAR GENERAL U.A.T                                                                       consilier local BĂETU ELENA                                                                 OANCEA GEORGETA

